Calvinu

Che un'orfana rundine in su ratu
est bolad'a s'altare cun s'amigu
ca su babbu cun animu prodìgu
no l'at dadu né doda né palatu,

né regalos né pranzu no l'at fatu
po no bochire un'aca a usu antigu,
antzis no l'at betadu mancu trigu,
gai no at segadu su piatu.

Cando si ch'at furadu sa sabbina
a fuidura at isposadu a cua
e-i com'est fuidu a man'in giua

acumpagnéndech'una calarina
e fatu at sa segunda pantumina
che a s'isposa cun sa fiza sua.

Chena die